Кенітра

Кені́тра (араб.: القنيطرة, маленькі мост, масток) — горад на паўночным захадзе Марока, порт на рацэ Себу, за 12 км ад узбярэжжа Атлантычнага акіяна і за 40 км на поўнач ад сталіцы Рабата. Адміністрацыйны цэнтр вобласці Гарб-Шрарда-Бені-Хсен.

 Гісторыя 
Да ўсталявання пратэктарата Францыі над Марока на месцы сучаснага горада была толькі крэпасць («касба»). Горад заснаваў Юбер Ліятэй, першы французскі генерал-губернатар, у 1912 з мэтай развіцця гандлю паміж гарадамі атлантычнага ўзбярэжжа краіны і Фесам, Мекнесам, якія знаходзяцца ўсходней. Порт у Кенітры быў адкрыты ў 1913. У 1933 французы далі афіцыйную назву гораду Порт-Ліятэй. Горад быў пераназваны ў Кенітру у 1956, пасля атрымання Марока незалежнасці.

З сямідзесятых гадоў у Кенітры размяшчалася ваенная база, частка тэрыторыі якой займалі амерыканскія ваенныя. У 1991 амерыканцы пакінулі базу ў Кенітры.

 Эканоміка 
Эканоміка Кенітры заснавана на вытворчасці таканіны, цыгарэт, перапрацоўцы рыбы, а таксама на гадоўлі цытрусавых, пшаніцы і гародніны. У Кенітры здабываюць цынк, нафту і прыродны газ. Прадпрыемствы харчовай (галоўным чынам кансервавай, мукамольнай) прамысловасці.

 Каледжы і ўніверсітэты 
Université Ibn Tofail 
ENCG Kénitra (École Nationale de Commerce et de Gestion de Kénitra) 
HECI Kénitra (Hautes Études Commerciales et Informatiques)

 Транспарт 
У Кенітры дзве чыгуначныя станцыі: Кенітра-Віль і Кенітра-Медзіна. Электрацягнікі кожныя 30 хвілін ідуць на Рабат і Касабланку.

 Вядомыя выхадцы і жыхары 
 Ісмаэль Ферукі — французскі кінарэжысёр і сцэнарыст.

 Літаратура 
 БЭ ў 18 тамах., Т.8. Мн., 1999, С.229

 Спасылкі 
 Фота базы ВМС ЗША ў Кенитре 
 Гісторыя Порта-Лиотея 

Катэгорыя:Гарады Марока
Катэгорыя:Парты Атлантычнага акіяна
Катэгорыя:Пераназваныя населеныя пункты